ZAPISNIK

     s 26. sjednice Vijeća Gradske četvrti Črnomerec
    održane 21. lipnja 2023., s početkom u 18,00 sati u  
    Područnom uredu Črnomerec, Trg Francuske Republike 15,  soba broj 30/I                           
                       
Nazočni članovi Vijeća Gradske četvrti Črnomerec: Branko Ančić, Arni Barišić, Lidija Božić, Tomislav Domes, Ivan Filipović, Josip Jelić, Maja Kočiš, Petar Kriste, Jere Meić, Zdenka Sviben, Ljiljana Peršinec  i Mislav Barišić, Sandra Popara Vucetić.

Nenazočni članovi Vijeća Gradske četvrti Črnomerec: Dubravko Kezić, Jelena Zenko Milović

Ostali nazočni: Ivica Ivašković, stručni referent za rad tijela mjesne samouprave.

Sjednicu otvara Branko Ančić, predsjednik Vijeća Gradske četvrti Črnomerec te pozdravlja sve prisutne.
Predsjednik konstatira da je prisutno 13 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 25. sjednice na glasovanje.
Jednoglasno usvojen Zapisnik s 25. sjednice.

Predsjednik daje dnevni red na usvajanje.
 
Jednoglasno usvojen slijedeći

                                               D n e v n i   r e d

1. Prijedlog Izmjene Programa održavanja komunalne infrastrukture na području Gradske četvrti Črnomerec u 2023.
2. Prijedlog Izmjene i dopune Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama 
3. Prijedlog za preimenovanje ulica
4. Autobusna linija 151 Kustošijanska – Vrapčanska, peticija građana za prometovanje
5. Prešernova 1, poslovni prostor - očitovanje 
6. Prijedlozi zaključaka sa sjednica Vijeća Mjesnih odbora
VMO „Ban Keglević“
a) Zapadni kolodvor, Trg Francuske Republike 13 i Ulica Josipa Hanuša, smirivanje prometa 
b)  Ulica Republike Austrije, smirivanje prometa  
VMO Gornja Kustošija 
c) Izgradnja Doma zdravlja na području MO Gornja Kustošija 
d) Postava uspornika prometa u Kustošijanskoj ulici kod križanja sa ulicom Srednjak
VMO Jelenovac 
e)  Dezinsekcija komaraca na području MO Jelenovac
VMO Medvedgrad 
f)  Matijevka, prijedlog nove regulacije prometa 
g) Lukšić 37, izgradnja javne rasvjete 
7. Informacije, pitanja i prijedlozi:

Ad.1.  Prijedlog Izmjene Programa održavanja komunalne infrastrukture na području Gradske četvrti Črnomerec

Predsjednik obrazlaže Prijedlog Izmjene Programa održavanja komunalne infrastrukture na području Gradske četvrti Črnomerec te obzirom da se nitko ne javlja za riječ daje Prijedlog Zaključka o Prijedlogu Izmjene Programa održavanja komunalne infrastrukture na području Gradske četvrti Črnomerec. 

Sa 11 glasova ZA i 2 SUZDRŽANA Vijeće usvaja

Z A K LJ U Č A K

1. Vijeće Gradske četvrti Črnomerec razmotrilo je i utvrdilo Prijedlog izmjene programa održavanja komunalne infrastrukture Gradske četvrti Črnomerec u 2023., što ga je izradio Gradski ured za mjesnu samoupravu, civilnu zaštitu i sigurnost.
2. Vijeće predlaže Gradskoj skupštini Grada Zagreba da razmotri Prijedlog i donese Izmjene programa, u predloženom tekstu.
3. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost na danje postupanje.


Ad.2. Prijedlog Izmjene i dopune Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama 

Predsjednik obrazlaže Prijedlog Izmjene Programa održavanja komunalne infrastrukture na području Gradske četvrti Črnomerec te obzirom da se nitko ne javlja za raspravu daje Prijedlog Zaključka o Prijedlogu Izmjene i dopune Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama.

Vijeće JEDNOGLASNO usvaja

ZAKLJUČAK
o prijedlogu Izmjena i dopuna Odluke o uvjetima i načinu držanja kućnih ljubimaca
 i načinu postupanja s izgubljenim i napuštenim životinjama i divljim životinjama  


1. Vijeće je raspravljalo o prijedlogu Izmjena i dopuna Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama  odnosno o prijedlogu ažuriranja površina za kretanje pasa bez povodca i parkova za pse.
1. Vijeće podržava površine za kretanje životinja bez povodca, uz nadzor i odgovornost posjednika, Grmoščicu i Jelenovac te predlaže novu lokaciju sjeverno od Kustošijanske ulice prema brani (streljani) i prema jezeru uz potok Kustošak. 
1. Ovaj Zaključak dostaviti će se Gradskom uredu za gospodarstvo, ekološku održivost i strategijsko planiranje na daljnje postupanje.



Ad. 3. Prijedlog za preimenovanje ulica

Predsjednik kratko obrazlaže Prijedlog Zaključka  te otvara raspravu. Obzirom da se nitko ne javlja za riječ daje na glasovanje. 

Sa 10 glasova ZA, 2 SUZDRŽANA i 1 PROTIV Vijeće usvaja


ZAKLJUČAK
o prijedlogu preimenovanja Ulice Franje Nevistića, Ulice Ivana Oršanića, Ulice Srećka Karamana i Ulice Branka Klarića

1. Vijeće je razmotrilo Zaključak o preimenovanju ulica Vijeća Mjesnog odbora „Sveti Duh“, kojim se predlažu preimenovanja kako slijedi: 
· Ulica Franje Nevistića, u Ulicu Mie Oremović
· Ulica Ivana Oršanića u Ulicu Božene Begović
· Ulica Srećka Karamana u Ulicu Božene Kraljeve 
· Ulica Branka Klarića u Ulicu Elze Gerner. 
1. Vijeće podržava Zaključak Vijeća Mjesnog odbora „Sveti Duh“.   
1. Ovaj će Zaključak biti dostavljen Gradskoj skupštini Grada Zagreba, Odboru za imenovanje naselja, ulica i trgova  na daljnje postupanje.


Ad.4. Autobusna linija 151 Kustošijanska – Vrapčanska, peticija građana za prometovanje

Predsjednik kratko obrazlaže prijedlog Zaključka te otvara raspravu
U raspravi sudjelovali: Jere Meić.

Vijeće JEDNOGLASNO usvaja

ZAKLJUČAK
        o usklađenju dolazaka autobusne linije 126
 i polazaka autobusne linije 151  

1. Vijeće je razmotrilo Zaključak o autobusnoj liniji 151, Vijeća Mjesnog odbora Gornja Kustošija, kojim se traži vraćanje prvobitnog voznog reda autobusne linije 151 Kustošijanska – Vrapčanska –Kustošijanska,  i usklađivanje polazaka s dolaskom autobusa linije 126 Črnomerec – Gornja Kustošija - Krvarić.  
2. Vijeće podržava Zaključak Vijeća Mjesnog odbora Gornja Kustošija jer bi se usklađenjem polazaka autobusne linije 151 s dolaskom autobusne liniji 126 povećao broj putnika koji bi više koristili autobus prelazeći iz jednog autobusa u drugi. 
3. Ovaj će Zaključak biti dostavljen Gradski ured za obnovu, izgradnju, prostorno uređenje, graditeljstvo, komunalne poslove i promet, i Zagrebački električni tramvaj, d.o.o.  na daljnje postupanje. 



Ad.5. Prešernova 1, poslovni prostor – očitovanje

Predsjednik kratko obrazlaže Prijedlog Zaključka te otvara raspravu 
U raspravi sudjelovali: Lidija Božić, Josip Jelić, Branko Ančić, Petar Kriste, Jere Meić, Zdenka Sviben, Ljiljana Peršinec

Vijeće JEDNOGLASNO usvaja

Z A K LJ U Č A K
      o očitovanju na poslovni prostor Prešernova 1 

1. Vijeće Gradske četvrti Črnomerec je razmotrilo dopis s prilozima koje je dostavio Gradski ured za upravljanje imovinom i stanovanje, a kojim se traži očitovanje o  proširenju djelatnosti u prostoru Prešernova 1.  
1. Vijeće daje pozitivno mišljenje na proširenju djelatnosti u prostoru Prešernova 1.   3379  k.o. Črnomerec.  
1. Ovaj Zaključak dostaviti će se Gradskom uredu za upravljanje imovinom i stanovanje na daljnje postupanje.  

Ad.6. Prijedlozi zaključaka sa sjednica Vijeća Mjesnih odbora:
VMO „Ban Keglević“
a) Zapadni kolodvor, Trg Francuske Republike 13 i Ulica Josipa Hanuša, smirivanje prometa
b)  Ulica Republike Austrije, smirivanje prometa
VMO Gornja Kustošija
c) Izgradnja Doma zdravlja na području MO Gornja Kustošija
d) Postava uspornika prometa u Kustošijanskoj ulici kod križanja sa ulicom Srednjak
VMO Jelenovac
e)  Dezinsekcija komaraca na području MO Jelenovac
VMO Medvedgrad
f)  Matijevka, prijedlog nove regulacije prometa
g) Lukšić 37, izgradnja javne rasvjete


a) Zapadni kolodvor, Trg Francuske Republike 13 i Ulica Josipa Hanuša, smirivanje prometa

Predsjednik otvara raspravu.
Predsjednik daje prijedlog Zaključka na glasovanje.
Vijeće JEDNOGLASNO usvaja

ZAKLJUČAK
       o smirivanju prometa kod Zapadnog kolodvora 

1. Vijeće je razmotrilo zahtjev Sindikata biciklista koji traže postavljanje uzdignuti  pješački prijelaz kod Zapadnog kolodvora, Ulica Josipa Hanuša i  Trga Francuske Republike 13  i Zaključak o smirivanju prometa, Vijeća Mjesnog odbora „Ban Keglević“ kojim se traži rješenje za smirenje prometa na navedenoj lokaciji.  
2. Vijeće podržava Zaključak Vijeća Mjesnog odbora „Ban Keglević“.  
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 
b)  Ulica Republike Austrije, smirivanje prometa

Predsjednik otvara raspravu.
Predsjednik daje prijedlog Zaključka na glasovanje.
Vijeće JEDNOGLASNO usvaja


ZAKLJUČAK
       o usporavanja prometa i postavljanja dodatne prometne signalizacije 
 u Ulici Republike Austrije 

1. Vijeće je razmotrilo zahtjev roditelja djece koja pohađaju OŠ Petar Zrinski te  traže postavljanje uzdignute plohe s pješačkim prijelazom postavljanje dodatne prometne signalizacije, i Zaključak o smirivanju prometa, Vijeća Mjesnog odbora „Ban Keglević“ kojim se traži rješenje za smirenje prometa i postavljanje dodatne prometne signalizacije  u Ulici Republike Austrije kod kbr. 18 – 20 prema Trgu Vlatka Mačeka.  
2. Vijeće podržava Zaključak Vijeća Mjesnog odbora „Ban Keglević“.  
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 
c) Izgradnja Doma zdravlja na području MO Gornja Kustošija

Predsjednik otvara raspravu.
Predsjednik daje prijedlog Zaključka na glasovanje.
Vijeće JEDNOGLASNO usvaja

ZAKLJUČAK
        o prijedlogu izgradnje Doma zdravlja na području Gornje Kustošije  

1. Vijeće je razmotrilo Zaključak o prijedlogu izgradnje Doma zdravlja, Vijeća Mjesnog odbora Gornja Kustošija, kojim se traži očitovanje o potrebi izgradnje Doma zdravlja na području Gornje Kustošije. 
2. Vijeće podržava Zaključak te traži od Gradskog ureda za socijalnu zaštitu, zdravstvo, branitelje i osobe s invaliditetom očitovanje o potrebi izgradnje Doma zdravlja te potrebnim radnjama koje prethode izgradnji.  
3. Ovaj će Zaključak biti dostavljen Gradskom uredu za socijalnu zaštitu, zdravstvo, branitelje i osobe s invaliditetom na daljnje postupanje. 

d) Postava uspornika prometa u Kustošijanskoj ulici kod križanja sa

Predsjednik otvara raspravu.
Predsjednik daje prijedlog Zaključka na glasovanje.
Sa 12 glasova ZA i 1 PROTIV Vijeće usvaja

ZAKLJUČAK
      o očitovanju na postavljanje uzdignute plohe u Kustošijanskoj ulici 

1. Vijeće je razmotrilo dopis Gradskom uredu za obnovu, izgradnju Grada, graditeljstvo, komunalne poslove i promet kojim se traži očitovanje na postavljanje uzdignute plohe u Kustošijanskoj ulici kbr. 167/169  i Zaključak  Vijeća Mjesnog odbora Gornja Kustošija  kojim se daje suglasnost na postavljanje uzdignute plohe.  
2. Vijeće podržava Zaključak Vijeća Mjesnog odbora Gornja Kustošija i postavljanje uzdignute plohe u Kustošijanskoj ulici kbr. 167/169  
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 


e)  Dezinsekcija komaraca na području MO Jelenovac

Predsjednik otvara raspravu.
Predsjednik daje prijedlog Zaključka na glasovanje.
Vijeće JEDNOGLASNO usvaja

      ZAKLJUČAK
o dezinsekciji komaraca na području Gradske četvrti Črnomerec 
1. Vijeće je raspravljalo o Zaključku Vijeća Mjesnog odbora Jelenovac kojim se traži dezinsekcija komaraca.  
2. Vijeće traži da se u prioritete stavi dezinsekcija komaraca na području cijele Gradske četvrti Črnomerec obzirom da  kroz svaki mjesni odbor prolaze potoci koji su pogodni za njihovo razmnažanje.  
3. Ovaj će Zaključak biti dostavljen Gradski ured za socijalnu zaštitu, zdravstvo, branitelje i osobe s invaliditetom na daljnje postupanje. 

f)  Matijevka, prijedlog nove regulacije prometa

Predsjednik otvara raspravu.
Predsjednik daje prijedlog Zaključka na glasovanje.
Vijeće JEDNOGLASNO usvaja

ZAKLJUČAK
o novoj regulacije prometa u ulici Matijevka

1. Vijeće je razmotrilo zahtjev stanara ulice Matijevka kojim se traži uspostava jednosmjernog prometovanja i Zaključak Vijeća Mjesnog odbora Medvedgrad o prijedlogu nove regulacije prometa u ulici Matijevka, kojim se ne prihvaća jednosmjerna regulacija, ali se traži postavljanje prometnog znaka ograničenja brzine na 20 km/h i prometnih ogledala.   
2. Vijeće podržava Zaključak Vijeća Mjesnog odbora da se postavi prometni znak ograničenja brzine na 20 km/h.    
3. Ovaj će Zaključak biti dostavljen Gradski ured za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 

g) Lukšić 37, izgradnja javne rasvjete

Predsjednik otvara raspravu.
Predsjednik daje prijedlog Zaključka na glasovanje.
Vijeće JEDNOGLASNO usvaja

ZAKLJUČAK
        o prijedlogu izgradnje javne rasvjete na k.č. 1247 k.o. Mikulići 


1. Vijeće je razmotrilo Zaključak Vijeća Mjesnog odbora Medvedgrad kojim se traži izgradnja javne rasvjeta na k.č. 1247 k.o. Mikulići (Lukšić 37).  
2. Vijeće podržava Zaključak te traži da se dogradnja javne rasvjete uvrsti u rebalans Programa  održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2023. jer je navedeni put i pristup hranilištu mačaka.   
3. Ovaj će Zaključak biti dostavljen Gradski ured obnovu, izgradnju, prostorno uređenje, graditeljstvo, komunalne poslove i promet na daljnje postupanje. 

Ad.6. Informacije, pitanja i prijedlozi

Predsjednik informira  o slijedećem:
· Na igralištu, Bijenik 162, potrebno je postaviti zaštitne gume i postaviti mrežu, u visinu, na ogradu zbog izbacivanja lopte izvan igrališta.
· Slijedeća sjednica se planira 18. ili 19. srpnja, kada će biti i prijedlog rebalansa


Sjednica je završila u 19:32 sati
Zapisnik sastavila:
Natalija Vidak	
				
KLASA: 024-08/23-002/173
URBROJ: 251-06-11-3/007-23-3 
Zagreb, 21. lipnja 2023.
				
	

							          Predsjednik Vijeća
                                                                                 	      Gradske četvrti Črnomerec

							             Branko Ančić

